Ons is opgewonde oor Roelof Temmingh | SARIE
"Ek is mal oor kamermusiek en is vanjaar baie bevoorreg om met ongelooflike musikante (mede-studente) baie kamermusiek te speel – ek is veral opgewonde oor ons konsert in Sevilla, Spanje, in Mei!"
Hoewel hy dit gate uit geniet oorsee, mis hy Suid-Afrika. "Die vriendelike mense en die kos (nou ja, my ma se kos). Ek het skoon nostalgies geraak toe ek nou weer, op pad terug na Londen, op die lughawe in die Kaap gestaan het en die meisie by die Woolies-bakkery hardop vir my begin lag toe ek nie kon besluit watter pastei ek wil hê nie (en toe ek uiteindelik kies, vra sy: "Is djy sieker?").
Roelof is 'n fyn siel en vertel iemand het hom geleer: "Jou eie toetskol sal jou soos 'n kompasnaald deur die seë en storms van kunstenaarskap navigeer.''
"Ek probeer altyd besluite neem volgens wat op die lange duur sal saak maak – as iets werklik belangrik is vir 'n mens, hou daaraan vas." Die pianis het gepraat. En hy's skaars mondig.